Jakob Skarstein

Jakob Sæthre Skarstein (1921–2021) var en norsk journalist, tekstforfatter og programleder for NRK radio.100 års omtale i Aftenposten 7. juni 2021Rune Møklebust: Jakob Skarstein var for mange sjølvaste stemmen frå Bergen - Minneord i Bergens Tidende 13. august 2021 og Aftenposten 16. august 2021

 Liv og virke 
Etter examen artium 1940 gikk han handelsgym i Bergen i 1941. Under kampene i april 1940 arbeidet han for Røde Kors på hospitalskipet Brand IV. og drev illegal kulturaktivitet under den andre verdenskrig.  Fra 1945 til 1991 var han ansatt i NRKs Bergenskontor (NRK Hordaland). I 1949 rapporterte han fra det nystartede FN i New York. Han var stasjonert ved BBC i England 1952–1954 (den norske avdelingen av BBC World Service) og ledet også NRKs lokalkontor i Vadsø i et år. I 1966 etablerte han Middagsstunden, også kalt Barnetimen for de eldre, basert på BBC-programmet Home this afternoon. Han drev det i alle år, ofte sammen med Wenche Margrethe Myhre.

Skarstein pensjonerte seg i 1991, to år før Norgesglasset overtok for Middagsstunden. Han vant i 2000 Meltzerprisen fra Universitetet i Bergen for sin innsats for Senioruniversitetet som han startet i 1997. Han har også skrevet revyviser for studentrevyer, Den Nationale Scene og Bookns teater, samt hørespill for Barnetimen.

Hans foreldre var ingeniør Karl Skarstein (1892–1941) og Svanhild Sæthre (1898–1941). Jakob giftet seg i 1965 med Inger-Lise Skarstein, daværende «hallodame» og senere stortingsrepresentant.

 Utgivelser 
 Den nystemte. En samling Bergensviser, 1973
 Ditt nye liv. Yrkesveiledning for pensjonister, Skjoldtun 1990
 Den nye nystemte. En samling Bergensviser, 1994

 Verv 
 formann i Bergens Dramatiske Klubb, 
 viseformann i Norsk Amatørteaterforbund, 
 styremedlem i Vestlandet avdeling av FN-sambandet 
 1947-1948 formann i Studentersamfunnet i Bergen
 1965-1971 ordfører i rådet for Bergen Teaterforening, styreformann 1971-74 og siden 1992 igjen formann
 1962-1976 medlem av rådet for Den Nationale Scene og bedriftsforsamlingen fra 1989
 1976-1977 president i Bergen Rotary klubb.

 Utmerkelser 
 Norsk Lytterforenings ærespris i 1973
 Hirschfeldprisen 1974
 Nasjonaforeningens hederstegn 1975 
 Kongens fortjenstmedalje i gull 1990Tildelinger - kongehuset.no 
 Meltzerprisen 2000

 Referanser 

Kategori:Norske radioprogramledere
Kategori:Norske radiojournalister
Kategori:Norske tekstforfattere
Kategori:NRK-journalister
Kategori:Programledere for NRK Radio
Kategori:Kongens fortjenstmedalje i gull
Kategori:Norske hundreåringer
Kategori:Personer fra Ålesund kommune